Source: http://jogaszvilag.hu/rovatok/szakma/tomeges-felulvizsgalatok-varhatoak
Timestamp: 2017-03-23 14:11:08
Document Index: 8542200

Matched Legal Cases: ['bíróság ', 'bíróság ', 'bíróság ', 'Kúria ', 'bíróság ', 'bíróság ', 'Kúria ']

Tömeges felülvizsgálatok várhatóak - Szakma - Jogászvilág
Rendszerünk új funkciókkal bővült, amelyet ezen az idegenevezetésen keresztül szeretnénk bemutatni Önnek!Az újdonságok kiemelten szerepelnek ebben a nézetben és ha az egyes elemek fölé viszi az egeret, további információt kaphat azokkal kapcsolatban. Tömeges felülvizsgálatok várhatóak
2016. 02. 19. 11:38
KJE, Szja. tv. Ez a cikk több mint egy éve került publikálásra.
Az Alkotmánybíróság megsemmisítette a 3/2013. Közigazgatási-munkaügyi jogegységi határozatot és elrendelte az érintett büntetőeljárások felülvizsgálatát. Az Alkotmánybíróság megállapította 3/2013. Közigazgatási-munkaügyi jogegységi határozat alaptörvény-ellenességét, ezért 2014. január hó 24. napjára visszaható hatállyal megsemmisítette.Elrendelte továbbá 3/2013. Közigazgatási-munkaügyi jogegységi határozat (a továbbiakban: KJE) alkalmazásával meghozott, jogerős határozattal lezárt büntetőeljárások felülvizsgálatát.A KJE kimondta, hogy a 2011. december 31-éig hatályos adójogi szabályozás szerint a gazdasági tevékenység keretében folytatott ingóvagyontárgy-értékesítés üzletszerű, és utána az adózónak akkor is az Szja tv. 58. § (8) bekezdésében foglaltak figyelembevételével kell – az önálló tevékenységből származó jövedelem szabályai szerint – személyi jövedelemadót fizetni, ha az általános forgalmi adó alanyaként a bejelentkezést elmulasztotta és így az általános forgalmi adó levonás joga nem nyílt meg.Az indítványozó ezzel összefüggésben azt sérelmezte, hogy a KJE szerint a bíróságoknak figyelmen kívül kell hagyniuk a módosítás előtti Szja. tv. 58. § (8) bekezdésének utolsó mondatát. 2012. január 1-jei hatállyal ugyanis a módosították az Szja. tv. 58. §-ának egyes rendelkezéseit.Az Alkotmánybíróság szerint a „KJE meghozatalakor a Kúria túllépte a jogegység biztosítására vonatkozó alaptörvényi felhatalmazás kereteit és elvonta a törvényhozói hatalmi ág jogkörét”, ugyanis fenti hivatkozott törvénymódosítás indokolása szerint az Szja. tv. 58. §-ának 2005. január 1-je és 2011. december 31-e között hatályos rendelkezését éppen azért módosították, mert a jogalkotó álláspontja szerint az önálló tevékenységre vonatkozó szabályokat nem lehetett alkalmazni, ha az értékesítő nem jelentkezett be áfaalanyként, vagy ha bejelentkezett ugyan, de alanyi mentességet választott. Erre tekintettel az AB megállapította, hogy a KJE normaértelmezése „a törvényhozás talajára” tévedt.Joganyag: 2/2016. (II. 8.) AB határozat a személyi jövedelemadóról szóló 1995. évi CXVII. törvény szabályainak – a 2011. évi CLVI. törvénnyel történő módosítását megelőző – az ingó vagyontárgy átruházásából származó jövedelem adózása szabályai egységes értelmezéséről szóló 3/2013. Közigazgatási-munkaügyi jogegységi határozat alaptörvényellenességének megállapításáról és megsemmisítéséről és a jogegységi határozat alkalmazásával meghozott, jogerős határozattal lezárt büntetőeljárások felülvizsgálatának elrendelésérőlMódosította: –Megjelent: MK 2016/14. (II. 8.)Hatályos: 2016.02.08.Megjegyzés: jogegységi döntés megsemmisítése Tweet
Alkotmánybíróság Országos Bírósági Hivatal Fővárosi Ítélőtábla adatvédelem Új Jogtár jogeset Jogszabályfigyelő új Ptk. Emberi Jogok Európai Bírósága Falus Tamás bíróság új Ptk Európai Unió Fővárosi Törvényszék Kúria OBH Handó Tünde új Mt. a hét jogesete Olvasta már?
Ha az anyagi jog a jog teste, akkor az eljárás a lelke - I. rész »